Konsep, skeduleer, publiseer – toortsie.com
Konsep, skeduleer, publiseer
Augustus 30, 2020 Augustus 30, 2020 ~ Toortsie
Ek het gedink ek het die antwoord, maar by verdere ondersoek was ek toe glad nie so slim soos ek dink nie. Hoekom gebeur dit dat 'n storie nie wys op die leser nie? Mag dit dalk wees dat die leser nie noodwendig alles wys nie? Ek vermoed so. Ek het ook al agtergekom dat die selfoon app ook nie al die kommentare wys en as ek later op die rekenaar kyk, vind ek kommentare wat ek nooit raakgesien het nie.
Wat ek wel al agtergekom het en gedink het dat dít die antwoord is:
Wanneer ek 'n bloginskrywing as 'n konsep stoor (save as draft), onthou die rekenaar daardie datum en tyd as die tyd vir publikasie. Wanneer ek dit dan wel dalk baie later publiseer en 'publish now' kies, word dit gepubliseer op die oorspronklike tyd wat dit die eerste keer as konsep gestoor is. Dit bring mee dat die bloginskrywing dan nie noodwendig as 'n nuwe een verskyn nie.
Om dit te verhoed stel ek voor dat jy, net voor jy publiseer nou druk, die datum en tyd van die bloginskrywing fisies gaan verander na die huidige tyd. Jy doen dit by 'post settings' en dan 'publish on'. Die foto hieronder is van een wat reeds gepubliseer is.
Sou jy 'n bloginskrywing wil skeduleer om in die toekoms gepubliseer te word, gebruik jy presies dieselfde funksie, maar vul die datum en tyd in wanneer dit moet verskyn.
Terloops, vandag het my blog die 600 000 klieke perk verbygegaan. Dis sommer net vir interessantheid.
Posted in #Afrikaans, Blogging	bloggingbloghulp
‹ PreviousOp 98
Next ›Die omslag
One thought on "Konsep, skeduleer, publiseer"
Theo-Herbots-Blogger & Fotografie sê:
Augustus 30, 2020 om 10:46 nm
Misschien dat dit bericht U kan helpen
https://groetenuittienen.blog/wordpress-editor-werken-met-blokken-wordpress-editor-working-with-blocks/